OpenLLM-France/wikimedia huggingface dataset:
# Time Cut

Time Cut 2024ko film estatubatuarra da. Zientzia-fikziozko, slasher generoaren eta terrore komedikoaren elementuak batzen ditu. Hannah MacPherson da zuzendaria, eta berak eta Michael Kennedyk idatzi zuten gidoia. Madison Bailey, Antonia Gentry eta Griffin Gluck dira protagonista nagusiak.
2024ko urriaren 30ean jarri zuen sarean filma Netflixek.

## Sinopsia

* Oharra: Atal honek istorio osoa edo amaiera argitzen du.
Institutu bateko neska batek deskuidoan denbora-bidaia egingo du: 20 urte egingo du atzera. Aprobetxatu nahiko du abagunea bere ahizpa hil zuen serieko hiltzailea harrapatzeko eta geldiarazteko. Baina iragana aldatzeko ahaleginak etorkizuna ere hondatu dezake.

## Erreferentziak

* ↑ (Ingelesez) «Time Cut» Zer Non Ikusi | Katalogoa (Noiz kontsultatua: 2025-01-14).

## Kanpo estekak

* Datuak: Q124393043
# 2025eko Noaingo sutea

2025eko Noaingo sutea 2025eko urtarrilaren 13ko arratsaldean gas isuri batek leherketak eragin zituen Noain Elortzibar Nafarroa Garaiko herrian, eta, horien ondorioz, etxebizitza bloke batek su hartu zuen Zabalegi Kontzejua kalean.

## Gertakariak

Gas isuri batek leherketak eragin zituen Noainen, eta, horien ondorioz, etxebizitza bloke batek su hartu zuen Zabalegi Kontzejua kalean. 120 bat etxebizitza hustu behar izan zituzten, eta, orotara, 250 lagun inguru etxetik kanporatu zituzten. Etxebizitzak oso kaltetuta gelditu ziren.
Eztandak bi izan dira. Lehenengoan, 15:35etan, gas isuri baten ondorioz, galdara batek eztanda egin zuen. Lehen eztanda horrek kalte txikiak eragin zituen. Handik gutxira bigarren eztanda batek, aldiz, ondorio latzak izan ditu. Sebastian Marko alkatearen hitzetan, «leherketa beldurgarria izan da». Eraikinen egoera «misilak erori balira bezala» kalifikatu du. Bizilagun batzuek salatu dutenez, bertara itzultzen utzi zieten pertsonei, nahiz eta oraindik gas-usain handia zegoen, eta, gero egiaztatu denez, leherketa gehiago izateko arriskua zegoen.
Noaingo Udalak auzokideei jakinarazi zienez, teknikariek hoditeria osoa aztertu behar zuten, istripuan ez baitzen isuri bakarra egon eta leherketa bat baino gehiago izan baitzen. Gas hornidura moztu zuten leherketa gehiago gertatzeko arriskurik ez izateko.
Guardia Zibilak gertatutakoa ikertu zuen. Kaltetutako kaleak moztuta gelditu ziren.

## Zaurituak eta afektatuak

Orotara, bederatzi lagun zauritu ziren istripuan. Horietatik zazpi Nafarroako Ospitale Unibertsitariora eraman zituzten, eta beste biak Noaingo osasun etxean artatu zituzten. Bi zauritu zainketa intentsiboetako unitatean sartu zituzten: 22 urteko gizonezko bat, eta 13 urteko neska bat.
250 bizilagun inguru ebakuatu zituzten. Kaltetuak senideen eta lagunen etxebizitzetan eta Noaingo hotel batean eta herritik gertu dagoen beste batean birkokatu zituzten.

## Erreferentziak

* 1 2 (Gaztelaniaz) "Una gran explosión tras una fuga de gas en Noain deja nueve heridos, dos en la UCI", Naiz.
* 1 2 3 4 "Noaingo leherketek kaltetutako bizilagunak ez dira etxera itzuliko, oraingoz", Gotzon Hermosilla.

## Kanpo estekak

* Irudiak EITBko webgunean.
* Datuak: Q131753030
# Antselmo Canterburykoa

Antselmo Canterburykoa (Aosta, 1033 edo 1034 – Canterbury, 1109ko apirilaren 21a) italiar teologo eta beneditar fraidea izan zen. 1093-1109 Canterburyko artzapezpikua izan zen. Eskolastikaren sortzailetzat jotzen da filosofiaren historian eta ospetsua da Jainkoaren existentzia frogatzeko argudio ontologikoa asmatzeagatik.

## Bizitza

1078an Normandiako Bec monasterioko abade hautatu zuten eta 1093an Canterburyko artzapezpikua. Gilen Gorriak eta Henrike I.a erregeek erbesteratu zuten apezpiku hautaketan izan zezakeen eraginaren beldurrez.
Garaiko prelatuetan jakintsuenetakoa izaki, bere marka utzi zuen abiatu berria zen eskolastikan. Fedea arrazoiaren argitan ulertzen saiatu zen; hori da Monologium eta Proslogium obren gaia. Espekulazio filosofikoa fedearen azalpen gisa definitu zuen (fides quaerens intellectum) eta harentzat sinetsi beharra zegoen ulertu ahal izateko (credo ut intelligam), baina gero sinetsia ulertzen saiatu beharra zegoela adierazten zuen. Unibertsalen arazoan Platonen aldeko agertu zen, eta errealismo horretatik etorri da bere argudio ontologikoaren balioa. Monologium hark Hirutasunaren dogmaren a priori froga izan nahi bazuen, Cur Deus homo izenburukoaren bidez Gizakundearen dogma modu arrazionalez interpretatzen saiatu zen.
Klemente XI.a aita santuak Elizako doktore izendatu zuen 1720an. Bere omenezko jaia apirilaren 21ean ospatzen da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindiaren 66. araua: Santutegiko izen ohikoenak, euskaltzaindia.eus
* ↑ Andonegi, Xabier (2004): "Erdi Aroko Filosofia" in Joxe Azurmendi (et al.): Filosofiako gida, Bilbo, UEU. 60. or. ISBN 84-8438-048-3
* Datuak: Q43939
* Multimedia: Anselm of Canterbury / Q43939
# Claude Jarman Jr.

Claude Jarman Jr. (Nashville, Tennessee, 1934ko irailaren 27a – Kentfield, Kalifornia, 2025eko urtarrilaren 12a) estatubatuar aktore eta enpresaburua izan zen.
Hamar urterekin Metro Goldwyn Mayerrek antolatutako lehiaketa bat irabazi zuen eta The Yearling filmean parte hartzeko kontratatu zuten. Bertan egindako lanagatik Oscar sari berezia jaso zuen haur aktorearentzat. Konpainiarentzat lanean jarraitu zuen eta hamaika filmetan aritu zen. Ondoren, desilusionatu egin zen eta aktore lanbidea utzi zuen. 1965etik 1980ra San Frantziskoko Nazioarteko Zinemaldia zuzendu zuen, eta San Frantzisko hiriko kultur gaien zuzendaria izan zen.

## Filmografia

| Urtea | Izenburua | Pertsonaia | Oharrak |
| 1946 | The Yearling | Jody | Oscar saria |
| 1947 | High Barbaree | Alec | |
| 1949 | Intruder in the Dust | Chick Mallison | |
| 1949 | Roughshod | Steve Phillips | |
| 1949 | The Sun Comes Up | Jerry | |
| 1950 | Rio Grande | Trooper Jefferson "Jeff" Yorke | John Wayneren semea |
| 1950 | The Outriders | Roy Gort | |
| 1951 | Inside Straight | Rip MacCool | |
| 1952 | Hangman's Knot | Jamie Groves | |
| 1953 | Fair Wind to Java | Chess | |
| 1956 | The Great Locomotive Chase | Jacob Parrott | Andrews' Raiders izenburua AEBetan |
| 1979 | Centennial | Earl Grebe | "The Winds of Death" atala |

## Kanpo estekak

* Datuak: Q736243
* Multimedia: Claude Jarman Jr. / Q736243
# Estrella Galán Pérez

Estrella Galán Pérez (Madril, 1971) antropologoa, gizarte-langilea, politikaria eta giza eskubideen aldeko ekintzailea da. Gaur egun, Sumar koalizioaren eurodiputatua da, 2024ko Europako Parlamenturako hauteskundeetan koalizioaren buru izan ondoren. Errefuxiatuei Laguntzeko Espainiako Batzordeko zuzendari nagusia izan da 2011 eta 2024 artean.

## Biografia

Estrella Galán, Gizarte eta Kultura Antropologian lizentziatua da eta Gizarte Lanean diplomatua, Madrilgo Unibertsitate Konplutentsean. Inmigrazioa, Babesa eta Komunitate arteko Harremanak masterra du Madriilgo Unibertsitate Autonomoan. Aldi berean unibertsitate-aditua da Familia Terapian. Migrazioetan eta asiloan espezialista gisa hainbat lan argitaratu ditu.
Estrella Galanek Semilla izeneko gobernuz kanpoko erakundean egin zuen lan, bazterketa sozialerako arriskuan zeuden adingabeekin. 1999tik, Errefuxiatuei Laguntzeko Espainiako Batzordean egiten du lan, eta, 2011tik, bertako zuzendari nagusia da. <i>Alternativas</i> Fundazioko patronatuko kide ere bada. Aktibista den heinean, migratzaileen trafikoan mafiek duten jokabidea salatu du eta horrekin batera, Europar Batasuneko estatu kideek immigrazioaren eta asiloaren inguruan duten jarrera ere kritikatu du.
2024ko martxoan Europako Parlamenturako hauteskundeetarako koalizioaren zerrendaburu izateko izendatu zuen Sumar koalizioak. Kanpainan zehar, Sumarren papera aldarrikatu zuen Espainiako Gobernuaren politika aurrerakoien eragile gisa. Hara nola: Ukrainan eta Gazan bakea lortzeko bide diplomatikoa areagotzearen alde egin zuen; Migratzaile eta errefuxiatuen harrera bermatzeko Europako migrazio-ituna birdefinitzearen alde; Politika berrindustrializatzaile jasangarriak hartzearen alde; Garraio publikoaren elektrifikazioaren alde; Trantsizio ekologikorako kontsumitzaileentzako laguntzak ezartzearen alde; Etxebizitza-parke publikoa handitzeko eta finantza-sistemaren gaineko kontrola eta zerga-ihesa indartzeko Europako esparru bat sortzearen alde.

## Erreferentziak

* ↑ Fernández, Juan. (1 de septiembre de 2018). Estrella Galán: "Es perverso atribuir al 'Aquarius' un 'efecto llamada'". .
* ↑ «Estos son los tres eurodiputados de Sumar que han entrado al Parlamento Europeo» OndaCero 2024-06-10.
* ↑ Omedes, Elena. (24 de mayo de 2024). Estrella Galán, los primeros pasos políticos de una veterana en derechos humanos. .
* 1 2 3 Gil, Andrés. (19 de marzo de 2024). Estrella Galán, directora general de CEAR, será la número 1 de Sumar para las elecciones europeas. .
* 1 2 CEAR. Comité Ejecutivo. .
* ↑ Dialnet. .
* ↑ Estrella Galán, el fichaje activista de Sumar para entrar en Bruselas. 5 de junio de 2024.
* ↑ Barbarroja, Cristina S.. (30 de agosto de 2015). Estrella Galán (CEAR): “Son las políticas de Europa las que alimentan a las mafias”. .
* ↑ Vargas, Jairo. El acuerdo europeo para acoger a los refugiados era muy fácil de incumplir. .
* ↑ Chouza, Paula. (4 de junio de 2024). Estrella Galán: “La esencia de las izquierdas no está en las marcas, está en las propuestas”. .
* ↑ «Entrevista a Estrella Galán, candidata de Sumar» ElDiario.es.

## Kanpo estekak

* Datuak: Q126339534
* Multimedia: Estrella Galán / Q126339534
# Mendebaldeko Australia

Mendebaldeko Australia (ingelesez: Western Australia) Australiako mendebaldeko estatua da. Hegoalde eta mendebaldean Indiako ozeanoa du eta iparraldean Timorko itsasoa. 2.645.615 km²ko azalera dauka eta 2011n 2.387.200 biztanle zituen. Hiriburua Perth da eta beste hiri garrantzitsu batzuk Fremantle eta Kalgoorlie dira.

## Geografia

Mendebaldeko Australia gehienbat laua da. Iparraldean mendilerro batzuk (Kimberley) daude. Basamortuak hartzen du estatuko ekialdea (Gibson basamortua, Basamortu hareatsu handia eta Viktoria basamortu handia). Barnealdeko aintzira asko ahiturik daude.

## Ekonomia

Abeltzaintzan oinarritua, euriteen mende dago. Kimberleyn behi azienda, azukre kanabera eta arroza lantzen dira. Erdialde guztiz idorrean, leku batzuetan baizik ez da ardi aziendarik. Benetako labore eta fruitu nekazaritza garatzen da, ordea, hego-mendebaldean, behi eta ardi hazkuntzarekin batera.
Meatzaritzan urrea, harrikatza, nikela eta uranioa nabarmentzen dira eta, iparraldean, zilarra, manganesoa, amiantoa eta eztainua. Industria biztanle gehienak bizi diren hego-mendebaldean ageri da.

## Historia

Ingelesak 1826. urtean kokatu ziren lehenbizikoz mendebaldeko Australian, baina kolonizazioa askoz geroago gertatu zen. Kolonia autonomo bihurtua 1890ean, Australiako Commonwealth-eko partaide bilakatu zen 1901ean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/09/16 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2012-03-30). 168. araua: Ozeaniako toponimia. .
* ↑ Australian Demographic Statistics, Dec 2011 Abs.gov.au

## Kanpo estekak

* (Ingelesez) Mendebaldeko Australiaren gobernuaren webgunea
* Datuak: Q3206
* Multimedia: Western Australia / Q3206
# Patxi Aldabaldetrecu

Patxi Aldabaldetrecu (La población de Yuso, Kantabria, 1930eko abenduaren 17a- Deba, 2002ko martxoaren 10a), jaiot izenez Francisco Aldabaldetrecu Saiz, Kantabrian jaiotako enpresari eta historialari debarra da. Roke Aldabaldetrecu idazlearen anai zaharrena da.

## Biografia

Eibarko Armeria Eskolan hezi zen eta bere lehenengo lanak Eibarko industrian garatu zituen. Industria-peritu ikasketak Orbea enpresan lanean zebilela amaitu zituen. Elgoibarreko IMH eta Makina erreminta Museoa Fundazioaren bultzatzaile eta suspertzailea izan zen. Bere izaera sortzaileak eskualdeko enpresarik garrantzitsuenetariko batzuen sormen eta garapenean parte hartzera eraman zuen. 1962an Debako Agme enpresa sortzen du, 1969ra arte bertako gerentea izanez. 1980ra arte Soraluze enpresakoa ere izan zen; geroago Debako enpresaren, geroago Danobat izango zena, zuzendari nagusia izan zen. Gainera, Soraluzeko, Ideko eta Makina-Erremintako gerentea izan zen, kargu horretan bere erretiroa iritsi arte izan zela. Makina-Erremintagileen Elkarteko Lehendakaria izan zen 10 urtetan zehar. Beste batzuekin batera Euskal Kosta Nuklearra ren (1975) egilea.
Bere jardunaren hein handi bat makina erreminta arloarekin zerikusirik zeukan guztian industriaren jatorriaren aurkikuntza eta garapenean zentratua egon zen. Lan horren emaitza Historia técnico-económica de la máquina-herramienta, 1982an Carmelo Urdangarinekin batera argitaratutako lana izan zen eta Máquinas y hombres (2000) ere.
Makina-Erreminta Museoa Fundazioak bere oroimenari omenaldia egin zion 2002ko ekainean.

## Liburuak

* Euskal Kosta Nuklearra (1975) Carmelo Urdangarin eta Jose Ramon Rekalderekin batera
* Historia técnico-económica de la máquina-herramienta, (1982) Carmelo Urdangarinekin batera
* Máquinas y hombres (2000)
* Consideraciones sobre el proyecto de construcción de una central nuclear en Deva, bere ainai Roke Aldabaldetrecurekin batera

## Patxi Aldabaldetreku Beka

2002an hildako idazle debarraren omenezko beka honen sustatzailea Ostolaza Kultur Elkartea da. Bere lehen edizioan beka hori Alazne Txurruka eta Josune Urbietarentzako izan zen Debako Euskara, izenburudun lana egiteko. Liburu hori 2004ko urtarrilaren hasieran aurkeztu zen.

## Bibliografia

Orrialde honetako informazioa Auñamendi eusko entziklopediatik aterata dago.

## Kanpo estekak

* https://aunamendi.eusko-ikaskuntza.eus/eu/aldabaldetreku-patxi/ar-24305/
* https://web.archive.org/web/20210731172039/https://museoa.eus/es/exposiciones/exposicion-permanente/sala-patxi-aldabaldetrecu/
* http://www.interempresas.net/MetalMecanica/Articulos/26038-Maquinas-y-Hombres-Guia-historica-una-obra-espectacular.html
* Datuak: Q107736262
# Urdax Magunazelaia

Urdax Magunazelaia (Abadiño, Bizkaia, 1997ko abuztuaren 4a) harrijasotzailea da. 2023an eta 2024an Euskal Herriko Harri Handien Txapelketa irabazi zuen. Gaur egun Otxandion bizi da.

## Ibilbidea

Haurra zenetik aritu da harriak jasotzen. Hamar urte zituela 133 kiloko harria altxatu zuen eta 14 urte zituela 170 kg-ko harria. 15 urte zituela 215 kg-ko harriari hiru altxaldi egin zizkion jarraian. Aimar Irigoienen pareko markak osatuz joan zen gaztaroan. Konparaketak eragindako presioaren ondorioz, harri-jasotzea erabat uztea erabaki zuen 17 urte zituela.
Hurrengo sei urteetan boxeoa egin zuen; baina, ondoren harri-jasotzea berriz probatzea erabaki zuen. 2022an Euskal Herriko Harri Handien Txapelketa irabazi zuen, alde handiarekin gainera, baina dopin kontrolean kalamuan positibo eman eta epaileak mehatxatzeagatik titulurik gabe gelditu zen. 2023an berriz hartu zuen parte txapelketan eta erabateko nagusitasunez izan zen txapelduna, jasotako kilogramoen errekorra gaindituz (10.000 kg-tik gora) eta bigarrenari ia 4.000 kilotako aldea atereaz. 2023ko otsailean Martins Licis estatubatuarrarekin batera erakustadia egin zuen Abadiñon.
2024an bigarren aldiz izan zen Euskal Herriko txapelduna.

## Lorpenak

* Euskal Herriko Harri Handien Txapelketa (2): 2023, 2024

## Erreferentziak

* 1 2 ««Urdax entzun, zu zara txapeldun» - Asteasu» Tolosaldeko ataria (Noiz kontsultatua: 2023-12-17).
* ↑ (Gaztelaniaz) lainformacion.com. (2011-11-02). «Así es Urdax, el Obelix vasco de 14 años: ¿el niño más fuerte del mundo?» La Información (Noiz kontsultatua: 2023-12-17).
* ↑ Licis, I.. (2000-09-22). «United Engineering Foundation (UEF) Conference» Clean Products and Processes 2 (2): 0124–0126. doi:10.1007/s100980000069. ISSN 1618-954X. (Noiz kontsultatua: 2023-12-17).
* ↑ (Gaztelaniaz) Andonegi, Iker. (2022-12-16). «El largo camino de Urdax Magunazelaia» Noticias de Gipuzkoa (Noiz kontsultatua: 2023-12-17).
* ↑ (Gaztelaniaz) DV. (2022-12-17). «Urdax Magunazelaia gana el Campeonato de piedras grandes» El Diario Vasco (Noiz kontsultatua: 2023-12-17).
* ↑ (Gaztelaniaz) N.G. (2023-05-12). «Urdax Magunazelaia, sancionado por consumo de cannabis» Noticias de Gipuzkoa (Noiz kontsultatua: 2023-12-17).
* ↑ «[BIDEOA Martins Licis eta Urdax Magunazelaia nor baino nor gehiago Abadiñon - Abadiño»] Anboto.org (Noiz kontsultatua: 2023-12-17).
* ↑ «Urdax Magunazelaiak Euskal Herriko Harri Handien Txapelketa irabazi du, bigarrenez jarraian» EITB 2024-12-17 (Noiz kontsultatua: 2025-01-14).

## Kanpo estekak

* Datuak: Q123900676
# Maria Quintanal

Maria Quintanal Zubizarreta (Bilbo, 1969ko abenduaren 17a -) euskal kirolaria da, tiratzailea hain zuzen ere.

## Biografia

Kanarietako Atlántico Canario taldeko kidea, 1996an eta 2004an, hurrenez hurren, Atlanta eta Atenasko Olinpiar Jokoetan parte hartu zuen. Azkenetan zilarrezko domina lortu zuen foso modalitatean.
2009an Espainiako federakuntzarekin arazoak zituela eta, Dominikar Errepublika ordezkatuko zuela adierazi zuen.
Senarra Sergio Piñero tiratzailea ere bada eta Arantxa izeneko alaba du.

## Palmaresa

Hona hemen bere palmaresa:
| Domina | Modalitatea | Txapelketa | Egoitza | Urtea |
| Urrea | Foso | Europako Txapelketa | Lonato | 2002 |
| Zilarra | Foso | Munduko Kopa | Granada | 2003 |
| Urrea | Foso | Europako Txapelketa | Brno | 2003 |
| Urrea | Trap Binaka | Europako Txapelketa | Brno | 2003 |
| Brontzea | Taldeak | Munduko Txapelketa | Zipre | 2003 |
| Urrea | Trap Binaka | Munduko Txapelketa | Zipre | 2003 |
| Urrea | Foso | Nazioarteko Sari Nagusia | Kairo | 2004 |
| Urrea | Trap Binaka | Nazioarteko Sari Nagusia | Kairo | 2004 |
| Zilarra | Foso | Olinpiar Jokoak | Atenas | 2004 |

## Erreferentziak

* ↑ El PAís: El ojo vago de María
* ↑ El País: La fiesta de los platos rotos
* ↑ www.sports-reference.com
* ↑ As: María Quintanal, plata en Atenas, competirá por la República Dominicana
* ↑ El País: Cuando éramos olímpicos...
* ↑ El País: "Sólo nos conocen por 'Vacaciones en el mar"
* ↑ www.coe.es
* Datuak: Q3750866
# Balea isats

Balea isatsa edo balea buztana (ingelesez: Whale tail) gerri baxuko prakek, gonek edo prakamotzek gerritik gora agerian uzten duten tangaren Y-itxurako gerriko-xingolari deritzo, balea-buztanarekin duen antzagatik.
* Balea isatsa, 2001.
* Balea isatsa, 2005.
* Balea isatsa, 2007.
* Balea isatsa, 2008.

## Kanpo estekak

* Datuak: Q1973161
* Multimedia: Whale tail / Q1973161
# Gaizka Larrazabal

Gaizka Larrazabal Goikoetxea (Bilbo, Bizkaia, 1997ko abenduaren 17a) Euskal Herriko futbolaria da. Aitor Larrazabal jokalari ohi eta entrenatzailea denaren semea da. Normalean eskuin hegalean aritzen da.

## Kirol Ibilbidea

2024ko ekainaren 29an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Zamudio | 2.B | 2016/17 | 29 | 3 | 1 | 0 | - | - | - | - | | | - | - | 30 | 3 |
| Zamudio | Denera | Denera | 29 | 3 | 1 | 0 | - | - | - | - | | | - | - | 30 | 3 |
| Bilbao Athletic | 2.B | 2017/18 | 32 | 2 | - | - | - | - | - | - | | | - | - | 32 | 2 |
| Bilbao Athletic | 2.B | 2018/19 | 32 | 9 | - | - | - | - | - | - | | | - | - | 32 | 9 |
| Bilbao Athletic | Denera | Denera | 64 | 11 | - | - | - | - | - | - | | | - | - | 64 | 11 |
| Athletic | 1. | 2019/20 | 10 | 0 | 1 | 0 | - | - | - | - | | | - | - | 11 | 0 |
| Athletic | Denera | Denera | 10 | 0 | 1 | 0 | - | - | - | - | | | - | - | 11 | 0 |
| Zaragoza | 2. | 2020/21 | 18 | 0 | 2 | 0 | - | - | - | - | | | - | - | 20 | 0 |
| Zaragoza | Denera | Denera | 18 | 0 | 2 | 0 | - | - | - | - | | | - | - | 20 | 0 |
| Amorebieta | 2. | 2021/22 | 38 | 3 | 2 | 0 | - | - | - | - | - | - | - | - | 40 | 3 |
| Amorebieta | Denera | Denera | 38 | 3 | 2 | 0 | - | - | - | - | - | - | - | - | 40 | 3 |
| Zaragoza | 2. | 2022/23 | 33 | 0 | 1 | 0 | - | - | - | - | - | - | - | - | 34 | 0 |
| Zaragoza | Denera | Denera | 33 | 0 | 1 | 0 | - | - | - | - | - | - | - | - | 34 | 0 |
| Casa Pia | 1. | 2023/24 | 32 | 2 | 5 | 0 | - | - | - | - | - | - | - | - | 37 | 2 |
| Casa Pia | 1. | 2024/25 | - | - | - | - | - | - | - | - | - | - | - | - | - | - |
| Casa Pia | Denera | Denera | 32 | 2 | 5 | 0 | - | - | - | - | - | - | - | - | 37 | 2 |
| Ibilbide osoan | Ibilbide osoan | Ibilbide osoan | 224 | 19 | 12 | 0 | - | - | - | - | - | - | - | - | 236 | 19 |

## Kanpo estekak

* Fitxa - www.athletic-club.eus
* Datuak: Q64006653
# Donostiako Klub Nautiko Erreala

Donostiako Klub Nautiko Erreala, gehienetan soilik Klub Nautikoa deitua (ofizialki gaztelaniaz: Real Club Náutico de San Sebastián edo RCNSS), Donostiako klub nautikoa da. Egoitza Donostiako udaletxe alboko Klub Nautikoaren eraikinean du, arkitektura arrazionalistako eraikinean.

## Historia

1896an sortua, lehendabizikoz, Kontxako badian ainguraturik zegoen gabarra batean zuen egoitza. 1905ean, Kontxako pasealekuan zegoen arrain-haztegi ohia erosi zuten eta, 1930ean, Aizpurua eta Labaien arkitektoek diseinaturiko egungo egoitza eraiki zen.
1951 eta 1955 artean, Habana-Donostia ozeanoz gaindiko estropada antolatu zuen eta 1986tik aurrera eta bi urtean behin, Royal Western Yacht Clubekin batera Plymouth eta Donostia arteko Armada Cup Race estropada antolatzen du.
Egun, bela, piraguismo eta urpekaritza sekzioak ditu.

## Kanpo estekak

* Webgune ofiziala (Gaztelaniaz)
* Datuak: Q6101807
* Multimedia: Royal Nautical Club of Donostia-San Sebastián / Q6101807
# Argiñano (Gesalatz)

    Artikulu hau Gesalazko kontzejuari buruzkoa da; beste esanahietarako, ikus «Argiñano (argipena)».
Argiñano (Gesalazko hizkeraz: Argiñau) Gesalazko kontzeju bat da. 1857ko errolda arte, berezko udalerria izan zuen. 2007ko urtarrilaren 1eko erroldan, herriak 43 biztanle zituen.

## Demografia eta biztanleria

Argiñanoko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 46 | 44 | 40 | 40 | 14 | 39 | 44 | 43 |

## Iruditegia

* San Martin eliza.
* Armarria duen etxe bat.
* Garbitegia.

## Kanpo estekak

* Argiñano kontzejuaren ikuspegia Google Street Viewn.
* Datuak: Q12253931
* Multimedia: Argiñano (Gesalatz) / Q12253931
* ↑ Arguiñano. (Noiz kontsultatua: 2025-01-14).